**MADONAS NOVADA ATKLĀTAIS ČEMPIONĀTS**

**PLUDIŅMAKŠĶERĒŠANĀ**

**1. Sacensības notiek**: 31.08.2024.  Ērgļu HES ūdenskrātuvē ,tiesnešu norādītā sektorā. Pulcēšanās no 6:00, pie „šautuves”, piekļūšana pa Oškalna ielu, starp vidusskolu un bijušo proftehnisko skolu. Neskaidrību gadījumā zvanīt tel.28681245

**2.Organizatori:** Sacensību galvenais tiesnesis:Liene Strušeļe **tel. 28681245Andris Broks tel.26592019**, sadarbībā ar Madonas novada pašvaldību un makšķerēšanas sporta entuziastiem.  
Pieteikšanās sacensību dienā līdz plkst.6:30.  
Sacensību sākums plkst. 7:00. Sacensību ilgums 4h.

**3. Sacensību dalībnieki:** Madonas novada atklātā čempionātā pludiņmakšķerēšanā savlaicīgi piesakoties sacensību dienā  piedalās neierobežots dalībnieku(ču) skaits no jebkura novada.

Dalībnieki tiek dalīti sekojošās grupās: vīriešu, jauniešu un sieviešu. Sacensību dalībnieki tiek vērtēti individuāli un komandās (2.vīrieši + 1 sieviete, vai jaunietis līdz 16.gadiem).

**4. Sacensību noteikumi:** Sacensības notiek saskaņā ar “Makšķerēšanas noteikumiem LR ūdenstilpēs”.Dalībnieki par savu drošību uz ūdens pilnā mērā atbild tikai personīgi**.**

**Bērni līdz 10.gadiem sacensībās piedalās vecāku uzraudzībā.**

**Zivis jāuzglabā uzglabājamajā tīkliņā ūdenī vai spainī ar ūdeni.**

**5. Makšķerēšanas rīki:** Sacensību vietā drīkst būt neierobežots makšķerēšanas inventārs.Sacensību laikā makšķere, ar kuru makšķerē jātur rokā un to atļauts nolikt zemē zivs noņemšanas laikā vai sakārtojot makšķeri. Aizliegts copēt ar grunteni, spoguļāķi, jebkuru dzīvo ēsmu. Atļauts copēt tikai ar vienu āķi. Dalībniekiem jāatrodas 10. m attālumā vienam no otra.

**6. Sacensību sākums un beigas:** Sākoties sacensībām, tiek dots viens sākuma signāls, 15 minūtes pirms sacensību beigām dod brīdinājuma signālu, bet sacensību beigās  beigu signālu.

**7. Dalībnieku reģistrācija:** Reģistrācija noteiktām sacensībām beidzas plkst. 6:30. Reģistrējoties sacensībām, jāuzrāda derīga makšķerēšanas karte.

**8. Lomu reģistrācija:** Visiem sacensību dalībniekiem pēc makšķerēšanas beigu signāla, 30 minūšu laikā tiesnešu kolēģijai jāuzrāda polietilēna maisiņā ievietots loms. Vēlāk uzrādītos lomus nevērtēs.

**9.Vertēšana:** Vērtē lielāko zivju svaru, līdakas un karpas neieskaitot. Vienāda svara gadījumā tiek vērtēta lielākā zivs.

**10**.**Uzvarētāju noteikšana:**Par uzvarētāju individuālā vērtējumā kļūst sportists ar vislielāko loma svaru. Vienāda loma gadījumā augstāku vietu iegūst sportists, kuram lielākā noķertā zivs. Komandu vērtējumā augstāko vietu iegūst komanda ar vislielāko loma svaru. Vienāda loma gadījumā augstāku vietu iegūst komanda, kurai ir lielākā noķertā zivs.

**11. Uzvarētāju apbalvošana:**Labākās trīs komandas tiek apbalvotas ar kausiem, komandas dalībnieki ar medaļām.

Pirmo trīs vietu ieguvēji individuālā vērtējumā(vīrieši, sievietes, jaunieši) tiek apbalvoti ar medaļām, uzvarētāji saņem piemiņas kausus.

Apbalvosim makšķerniekus par lielāko zivi vīriešu, sieviešu un jauniešu grupās.

Balvu saņems arī veiksmīgākais no Madonas novada sportistiem.

Tiesneši ir tiesīgi lemt un piešķirt papildus apbalvojumus.

Sīkāka informācija sacensību norises vietā.